Darijo Srna - Wikipedija

# Darijo Srna

### Izvor: Wikipedija

Darijo Srna

Darijo Srna, hrvatski nogometaš rođen je 1. svibnja 1982 godine u Metkoviću.

Jedan je od najvažnijih igrača hrvatske reprezentacije. Ustaljen igrač na desnom boku naše vrste, ima sjajne centarušteve kojima upošljava suigrače. Srna je bio i jedan od presudnih igrača tijekom kvalifikacija za Njemačku; zabio je pet golova, uključujući i jedanaesterac protiv Šveđana u Maksimiru koji je Hrvatsku odveo na SP.

Nakon što je neko vrijeme proveo u NK Neretva, dolazi u splitski Hajduk gdje njegov talent dolazi do potpunog izražaja.

Trenutno igra u Šahtaru. Nogometnu karijeru je započeo u Hajduku iz Splita, gdje je smatran jednim od najboljih igrača. 2003. zajedno sa Pletikosom je prodan ukrajinskom klubu.

Standardni je član prvih 11 reprezentacije gdje igra na mjestu desnog krila iako cijelu klupsku sezonu igra kao desni bek. Njegovim centaršutevima i prodorima po desnoj strani, te, naravno, pogocima Hrvatska se uspijela plasirati na SP u Njemačku 2006. godine. Pogotkom iz jedanaesterca protiv Švedske odveo je reprezentaciju na SP 2006. Prije toga nastupio je i na EURU 2004. u Portugalu. Za nacionalnu vrstu debitirao je krajem 2002. godine u susretu protiv Rumunjske, a 24-godišnjem veznjaku se vrijednost procijenjuje na 4,2 milijuna eura.

U Njemačkoj je na svjetskom prvenstvu promašio sa 11m protiv Japana, utakmica je završila 0:0, a protiv Australije je postigao pogodak iz slobodnog udarca već u 2. minuti. Kasnije je bilo 2:2 i Hrvatska je ispala sa Mundiala. U zadnje vrijeme povezuje ga se sa jakim engleskim klubovima, no, predsjednik Šahtara Rinat Ahmetov ga ne želi nigdje pustiti. Navodno je veliki Real Madrid birao između njega i Cicinha, ali im je brazilski branič bio dostupniji i jeftiniji. U svom klubu Šahtaru, za razliku od reprezentacije, Srna zauzima više defanzivnu poziciju i glavni je maher za izvođenje slobodnih udaraca.

Tijekom priprema reprezentacije za kvalifikacijsku utakmicu protiv Rusije, 3. rujna 2006. Srna je u ranim jutarnjim satima uhvaćen u disko klubu u Zagrebu, te ga je izbornik Slaven Bilić potjerao iz reprezentacije. Kasnije je kažnjen sa 30.000 kn.

Iako se uz njegov razvoj spominje ponajprije ime Igora Štimca, on uvijek posebno zahvaljuje treneru Gudelju. Na EP-u u Portugalu Srna je odigrao svega dvije utakmice za reprezentaciju, no njegovo vrijeme, praktički, tek dolazi.

Do početka kvalifikacija za EP 2008 Srna je odigrao 39 susreta, od čega sva tri na Svjetskom prvenstvu u Njemačkoj, gdje je postigao svoj 10-ti gol za reprezentaciju.

| Sastav Hrvatske - kvalifikacije za EURO 2008 |
1 Pletikosa | 2 Šimić | 3 Šimunić | 4 R. Kovač | 5 Tudor | 5 Ćorluka | 7 Rapaić | 8 Babić | 9 Balaban | 10 N. Kovač | 11 Srna | 12 Didulica | 13 Sablić | 14 Modrić | 15 Knežević | 16 J. Leko | 17 Klasnić | 18 Olić | 19 Kranjčar | 20 Šerić | 21 Petrić | 22 da Silva | 23 Runje | 24 Buljat | 25 Pranjić | Skender Izbornik: Slaven Bilić

| Sastav Šahtar Donjecka - Sezona 2006/07. |

3 Hübschman | 4 Timoščuk | 6 Duljaj | 7 Fernandinho | 8 Leonardo | 9 Matuzalem | 11 Vorobei | 12 Šutkov | 13 Ševčuk | 14 Stoican | 16 Laštůvka | 17 Aghahowa | 18 Lewandowski | 20 Bjelik | 25 Brandão | 26 Raţ | 27 Čigrinski | 28 Tolga | 29 Marica | 33 Srna | 35 Shust | 36 Elano | 38 Jádson | novi Okoduwa | posuđen vani Pletikosa | posuđen vani Fomin | posuđen vani Vukić | posuđen vani Sviderski

Izbornik: Mircea Lucescu

Uključuje posuđene igrače.

Dobavljeno iz "http://hr.wikipedia.org../../../d/a/r/Darijo_Srna_c687.html"

Kategorije: Hrvatski nogometaši | HNK Hajduk Split

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Suomi
- Français
- Galego
- Bahasa Indonesia
- Lietuvių
- Polski
- Português